stanford-oval/wikipedia huggingface dataset:
היילי ויליאמס

| --- | --- |
ויליאמס בשנת 2017
ויליאמס בשנת 2017
 לידה:  27 בדצמבר 1988 (בת 35) מרדיאן, מיסיסיפי ארצות הברית
 שם לידה:  Hayley Nichole Williams 
 מוקד פעילות:  ארצות הברית 
 תקופת הפעילות:  מ-2003
 עיסוק:  זמרת
 סוגה:  פופ פאנק, רוק אלטרנטיבי, פאנק רוק, גל חדש
 שפה מועדפת:  אנגלית 
 כלי נגינה:  זמרה, כלי מקלדת, גיטרה, תופים, פסנתר
 חברת תקליטים:  "Fueled by Ramen",‏ "Warner Bros. Records", אטלנטיק רקורדס
 בן או בת זוג:  Chad Gilbert (2016–2017)  טיילור יורק (2018–?) 
 פרסים והוקרה:  פרס גראמי לשיר רוק (2015)  פרס המוזיקה של MTV אירופה לאמן האלטרנטיבי הטוב ביותר (8 בנובמבר 2020)  Alternative Press Music Award for Best Vocalist 
 פרופיל ב-IMDb
 
היילי ניקול ויליאמס (באנגלית: Hayley Nichole Williams; נולדה ב-27 בדצמבר 1988‏ במרדיאן שבמיסיסיפי) היא זמרת ופזמונאית אמריקאית. ויליאמס היא הסולנית של להקת הרוק פאראמור.
ביוגרפיה

בשנת 2002, בגיל 13, ויליאמס עברה מעיר הולדתה, מרידיאן שבמיסיסיפי, לפרנקלין שבטנסי. היא פגשה שם את חבריה לפאראמור בעתיד, ג'וש וזאק פארו, בבית הספר החדש שלה. בזמן שהיא עדיין למדה בבית הספר, היא ניסתה להתקבל ללהקת הפאנק המקומית "The Factory", ופגשה שם את ג'רמי דייוויס, נגן הבס בפאראמור בעתיד.
ויליאמס נוצרייה ויש לה קעקוע של צלב על הירך הימנית שלה.
בין השנים 2004–2007 יצאה ויליאמס עם ג'וש פרארו, אחד מחברי להקת פארמור לשעבר.
בשנת 2008 הודיעה ויליאמס כי היא יוצאת עם צ'אד גילברט, גיטריסט הלהקה "New Found Glory", הזוג התחתן ב-20 בפברואר 2016. ב-1 ביולי 2017 הודיעו הזוג כי הם החליטו להיפרד.
קריירה מוזיקלית

ויליאמס התגלתה בשנת 2003 על ידי ציידי הכישרונות דייב סטואנברינק וריצ'רד ויליאמס שהחתימו אותה על חוזה בגיל 14‏. באותה תקופה היא עסקה בכתיבת שירי פופ יחד עם כותבי שירים נוספים בנאשוויל. ויליאמס הוצגה לחברת ההקלטות "Atlantic Records A&R Tom Storms" דרך ג'ים זומוואלט וקנט מרקוס, עורכי הדין של ריצ'רד ויליאמס. התוכנית המקורית של חברת ההקלטות לזמרת החדשה שלהם הייתה להפוך אותה לסולנית פופ, אבל ויליאמס התנגדה לכך ואמרה שהיא רוצה להיות חלק מלהקה ולנגן מוזיקת רוק אלטרנטיבי. אטלנטיק הסכימה עם ההחלטה שלה, והקימה עבורה את להקת פאראמור עם ג'וש וזאק פארו וג'רמי דייוויס. המוזיקה של פאראמור הייתה אמורה במקור לצאת דרך אטלנטיק רקורדס, אבל מחלקת השיווק של אטלנטיק החליטו שלמען דמותה של הלהקה עדיף שהם לא יקליטו דרך חברת הקלטות ענקית. במקום אטלנטיק רקורדס הלהקה הוציאה את שיריה דרך חברת הקלטות שמותאמת יותר לרוק אלטרנטיבי, "Fueled by Ramen"‏. אלבום הבכורה של הלהקה יצא בשנת 2005, כאשר היילי הייתה רק בת 16.
בשנת 2007, היא הופיעה בקליפ "Kiss Me" של להקת ניו פאונד גלורי.
בשנת 2007 ויליאמס הגיעה למקום השני, לאחר איימי לי סולנית להקת אוונסנס, בקטגוריית "Sexiest Female" של המגזין "Kerrang!". בשנת 2008 ויליאמס זכתה במקום הראשון וחזרה על הישגה גם בשנת 2009.
דמותה של ויליאמס מופיעה במשחק הווידאו "Guitar Hero World Tour".
ויליאמס כתבה והקליטה את השיר "Teenagers", שהיה השיר המרכזי בפסקול הסרט העלילתי הגוף של ג'ניפר. לאחר יציאתו של "Teenagers", אמרה ויליאמס שאין לה שום תוכניות לפתוח קריירה כזמרת שאינה חלק מלהקה.
בשנת 2010, ויליאמס השתתפה בשיר "Airplanes" ובשיר ההמשך "(Airplanes (Part II" מתוך אלבום הבכורה של הראפר B.o.B,‏ B.o.B Presents: The Adventures of Bobby Ray‏. כאשר "Airplanes" יצא כסינגל, הוא הגיע למקומות הראשונים ברשימות ההשמעה בעשר מתוך תשע עשרה מדינות, כולל המקום הראשון בבריטניה ובניו זילנד.
קריירה מוזיקלית > פאראמור

פאראמור הוקמה בעיר פרנקלין, טנסי, בשנת 2004. חברי הלהקה בעת ההקמה היו ויליאמס (שירה / קלידים), ג'וש פארו (גיטרה / קולות שניים), ג'רמי דייוויס (גיטרה בס) וזאק פארו (תופים). חברי הלהקה העתידית התנגדו לשיתופה של ויליאמס כזמרת בלהקה הגברית, אולם מכיוון שהיו חברים טובים החלה ויליאמס לכתוב עבורם ובסופו של דבר הפכה לזמרת הלהקה. הלהקה הוציאה שלושה אלבומי אולפן, All We Know Is Falling‏, Riot!‏ ו-Brand New Eyes, ובנוסף שני אלבומי הופעות ושלושה מיני אלבומים. ביוני 2009, הצטרף טיילור יורק, נגן גיטרת קצב, כחבר רשמי בלהקה, למרות שהוא ניגן בהרכב כבר בסיבובי ההופעות משנת 2007.
דיסקוגרפיה > אלבומי אולפן

2020: Petals for Armor
2021: Flowers for Vases / Descansos
דיסקוגרפיה > מיני-אלבומים

2020: Petals for Armor I
2020: Petals for Armor II
2020: Petals For Armor: Self-Serenades
דיסקוגרפיה > התארחות בסינגלים

| שנה | שם | דירוגים> US | דירוגים> AUS | דירוגים> CAN | דירוגים> EU | דירוגים> GER | דירוגים> IRE | דירוגים> NL | דירוגים> NZ | דירוגים> SWI | דירוגים> UK | אלבומי זהב (דירוג המכירות) | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| 2010 | "Airplanes" (בשיתוף עם B.o.B) | 2 | 2 | 2 | 2 | 8 | 2 | 4 | 1 | 5 | 1 |  ארצות הברית: אלבום פלטינה‏×‏3‏  אוסטרליה: אלבום פלטינה‏×‏3‏  קנדה: אלבום פלטינה‏×‏2‏  ניו זילנד: אלבום פלטינה | B.o.B Presents: The Adventures of Bobby Ray |
| 2013 | "Stay the Night"  (בשיתוף עם זד) | 19 | 11 | 22 | — | — | — | — | 20 | — | — |  | Clarity |
דיסקוגרפיה > התארחות בשירים

| שנה | שיר | אלבום | מבצעים |
| --- | --- | --- | --- |
| 2006 | "Keep Dreaming Upside Down" | A Season in Hell | אוקטובר פאל יחד עם היילי ויליאמס |
| 2007 | "Then Came To Kill" | The Fiancée | דה צאריוט יחד עם היילי ויליאמס |
| 2007 | "The Church Channel" | In Defense of the Genre | סיי אניפינג יחד עם היילי ויליאמס |
| 2007 | "Plea" | In Defense of the Genre | סיי אניפינג יחד עם היילי ויליאמס וקני וסולי |
| 2008 | "Fallen" | Death in the Park EP | דאת' אין דה פארק יחד עם היילי ויליאמס |
| 2009 | "Tangled Up" | Not Without A Fight | ניו פאונד גלורי יחד עם היילי ויליאמס |
| 2009 | "The Few That Remain" | This Will Be the Death of Us | סת יור גולס יחד עם היילי ויליאמס |
| 2010 | "Airplanes" | B.o.B Presents: The Adventures of Bobby Ray | B.o.B יחד עם היילי ויליאמס |
| 2010 | "(Airplanes (Part II" | B.o.B Presents: The Adventures of Bobby Ray | B.o.B יחד עם היילי ויליאמס ואמינם |
| 2011 | "Rainbow Connection" | Muppets: The Green Album | ויזר יחד עם היילי ויליאמס |
| 2012 | "Fox Dream Of The Log Flume"‏ | "Ten Stories" | mewithoutYou עם היילי ויליאמס |
דיסקוגרפיה > פרסים ומועמדויות

| שנה | ארגון | קטגוריה | עבודה | תוצאה |
| --- | --- | --- | --- | --- |

| 2007 | Kerrang Readers' Poll 2007 | Sexiest Female Front Singer | עצמה | מועמדות |
|  |  | Sexiest Female Front Singer | עצמה |  |
| 2008 | Kerrang Readers' Poll 2008 | זכייה | עצמה |  |
| 2008 |  |  | עצמה |  |
| Los Premios MTV Latinoamérica | המתלבשת הטובה ביותר לשנת 2008 | מועמדות | עצמה |  |
|  |  |  | עצמה |  |
| 2009 | Los Premios MTV Latinoamérica | המתלבשת הטובה ביותר לשנת 2009 | עצמה | זכייה |
| 2009 |  |  | עצמה |  |
| 2009 | Shockwaves NME Awards 2009 | Sexiest Female | זכייה |  |
|  |  | Sexiest Female |  |  |
| Kerrang Readers' Poll 2009 | זכייה | Sexiest Female |  |  |
|  |  | Sexiest Female |  |  |
2010: 
2010: 
| 2010 | Kerrang Readers' Poll 2010 | זכייה |  |  |
2010: 
| 2010 | 2010 MTV Video Music Awards | קליפ השנה | ‏"Airplanes" –‏ B.o.B (יחד עם היילי ויליאמס) | מועמדות |
| 2010 | 2010 MTV Video Music Awards |  | ‏"Airplanes" –‏ B.o.B (יחד עם היילי ויליאמס) |  |
| הקליפ הטוב ביותר לזמר | 2010 MTV Video Music Awards | מועמדות | ‏"Airplanes" –‏ B.o.B (יחד עם היילי ויליאמס) |  |
|  | 2010 MTV Video Music Awards |  | ‏"Airplanes" –‏ B.o.B (יחד עם היילי ויליאמס) |  |
| קליפ ההיפ הופ הטוב ביותר | מועמדות |  | ‏"Airplanes" –‏ B.o.B (יחד עם היילי ויליאמס) |  |
|  |  |  | ‏"Airplanes" –‏ B.o.B (יחד עם היילי ויליאמס) |  |
| שיתוף הפעולה הטוב ביותר | מועמדות |  | ‏"Airplanes" –‏ B.o.B (יחד עם היילי ויליאמס) |  |
| 2011 | 37th People's Choice Awards | השיר המועדף | מועמדות |  |
| 2011 | BET Awards 2011 | קליפ השנה | מועמדות |  |
| 2011 | BET Awards 2011 | שיתוף הפעולה הטוב ביותר | מועמדות |  |
| 2011 | טקס פרסי גראמי ה-53 | שיתוף פעולה עם שירה הטוב ביותר בפופ | "Airplanes, Part II" – ‏B.o.B (יחד עם אמינם והיילי ויליאמס) | מועמדות |
| 2012 | Kerrang Readers' Poll | Sexiest Female | עצמה | זכייה |
| 2012 | פרסי ה-NME‏ 2012 | Hottest Female | עצמה | מועמדות |
| 2012 | Kerrang Readers' Poll 2012 | Hottest Female | עצמה | מועמדות |
| 2012 | Kerrang Readers' Poll 2012 | טוויטר השנה | עצמה | זכייה |
| 2013 | Kerrang Readers' Poll 2013 | Hottest Female | עצמה | מועמדות |
| 2014 | Alternative Press Music Awards | הזמר הטוב ביותר | עצמה | מועמדות |
| 2014 | iHeartRadio Music Awards | שיר הדאנס האלקטרוני של השנה | "Stay the Night" (מארח את היילי ויליאמס) – זד | מועמדות |
| 2014 | VMA | העריכה הטובה ביותר | "Stay the Night" (מארח את היילי ויליאמס) – זד | מועמדות |
| 2014 | VMA | MTV Clubland Award | "Stay the Night" (מארח את היילי ויליאמס) – זד | זכייה |
| 2014 | פרסי המוזיקה של בילבורד | פרס פורצת הדרך | עצמה | זכייה |
| 2015 | טקס פרסי גראמי ה-57 | שיר הרוק הטוב ביותר | "Ain't It Fun" – ויליאמס וטיילור יורק | זכייה |
פילמוגרפיה

| שנה | שם | דמות | תפקידים נוספים | הערות |
| --- | --- | --- | --- | --- |
| 2007 | Paramore: Born for This | עצמה |  | סרט טלוויזיה דוקומנטרי |
| 2008 | The 50th Annual Grammy Awards | עצמה |  | תוכנית טלוויזיה מיוחדת |
| 2008 | Paramore Live, the Final Riot! | עצמה |  | וידאו |
| 2008 | דמדומים | - | הכותבת והמבצעת של "Decode" |  |
| 2009 | MAD & the City | עצמה |  | סדרת טלוויזיה, פרק אחד |
| 2008 | College Road Trip | - | הכותבת של "Crushcrushcrush" | סרט טלוויזיה |
| 2009 | MTV Video Music Awards 2009 | עצמה |  | סרט טלוויזיה |
| 2009 | Ulalume: Howling at New Moon | עצמה |  | סרט טלוויזיה |
| 2009 | Paramore's 'Brick by Boring Brick' | שחקנית |  | סרט קצר |
| 2009 | הגוף של ג'ניפר | - | הכותבת והמבצעת של "Teenagers" |  |
| 2010 | The 36th Annual People's Choice Awards | עצמה |  | סרט טלוויזיה |
| 2010 | Paramore: On the Record with Fuse | עצמה (הופעת אורח) |  | סרט טלוויזיה |
| 2010 | Radio 1's Big Weekend | עצמה |  | סדרת טלוויזיה, פרק אחד |
| 2010 | MTV Video Music Awards 2010 | עצמה |  | תוכנית טלוויזיה מיוחדת |
| 2010 | Fuse Presents Z100's Jingle Ball | עצמה |  | סרט טלוויזיה |
| 2010 | Late Night with Jimmy Fallon | - | הכותבת של "Brick by Boring Brick" | סדרת טלוויזיה |
| 2010 | Dancing with the Stars | - | הכותבת של "The Only Exception" | סדרת טלוויזיה, ללא קרדיט |
| 2010 | Glee | - | הכותבת של "The Only Exception" | סדרת טלוויזיה, פרק אחד (Britney/Brittany) |
| 2011 | רובוטריקים 3: אפלת הירח | - | הכותבת והמבצעת של "Monster" |  |
| 2012 | The Tonight Show with Jay Leno | - | הכותבת של "Decode" | סדרת טלוויזיה, ללא קרדיט |
| 2012 | Is This Thing on 2? The Weird Year | עצמה |  | סרט דוקומנטרי קצר |
המייל הקסום (סרט, 1988)

| --- | --- |

 בימוי:  Steve De Jarnatt 
 הופק בידי:  ג'ון דאלי 
 תסריט:  Steve De Jarnatt 
 עריכה:  Stephen Semel 
 שחקנים ראשיים:  אנתוני אדוארדס בריאן תומפסון אדוארד בנקר רפאל סברג' ג'נט גולדשטיין פיטר ברג ריצ'רד ביגס Alan Rosenberg דיאנה דלאנו קורט פולר מייר וינינגהם ארל בואן דניס קרוסבי ג'ון אגאר מיקלטי ויליאמסון או-לאן ג'ונס 
 מוזיקה:  טנג'רין דרים 
 צילום:  תיאו ואן דה סנדה 
 מדינה:  ארצות הברית 
 חברה מפיצה:  Hemdale films, נטפליקס 
 שיטת הפצה:  וידאו על פי דרישה 
 הקרנת בכורה:  28 בספטמבר 1989 
 משך הקרנה:  87 דק' 
 שפת הסרט:  אנגלית 
 סוגה:  סרט מדע בדיוני, סרט רומנטי, סרט דרמה, סרט אסונות, סרט מתח פוליטי 
 הכנסות באתר מוג'ו:   miraclemile
 פרסים:  Sitges Film Festival best special effects award 
 דף הסרט ב־IMDb
 
המייל הקסום (באנגלית: Miracle Mile) הוא סרט קולנוע אפוקליפטי אמריקאי מ-1988. הסרט מספר אודות מוזיקאי בלוס אנג'לס שמגלה באקראי שמלחמה גרעינית עומדת לפרוץ, ועל ניסיונו להציל את אהובתו בזמן. הסרט קרוי על שם שכונת מירקל מייל שם מתרחש רוב הסרט.
עלילה

הארי, נגן טרומבון בן 30, מגיע ללוס אנג'לס להופעה עם התזמורת שלו באודיטוריום פאן-פסיפיק, ומכיר את ג'ולי במוזיאון בורות הזפת בלה בריאה. הם מתאהבים, מבלים את היום ביחד, וקובעים להפגש שוב בחצות לאחר המשמרת של ג'ולי בבית קפה על שדרת מירקל מייל.
הפסקת חשמל במלון של הארי גורמת לכך שהשעון המעורר שלו לא עובד, והוא מגיע אל בית הקפה לפנות בוקר ומגלה שג'ולי כבר עזבה. לאחר שלא ענתה לטלפון ובעודו מחכה שתתקשר אליו בחזרה, הוא עונה לצלצול בטלפון הציבורי: חייל שמשרת בכנף הטילים בבסיס מינוט שבדקוטה הצפונית, שניסה להתקשר אל אביו במספר דומה, מודיע לו שתוך 50 דקות ארצות הברית תפתח במתקפה גרעינית על ברית המועצות. הטלפון נקטע כאשר החייל נתפס ונורה בידיו מפקדיו. הארי, שלא בטוח אם זו מתיחה או אמיתי, מבשר ליתר יושבי בית הקפה את מה ששמע, והם יוצאים אל נמל התעופה הבין-לאומי של לוס אנג'לס במטרה לטוס אל אנטארקטיקה לפני שהסובייטים ירו טילים גרעיניים בחזרה. במקביל, אחת מלקוחות בית הקפה, לאנדה – סוכנת מניות בעלת קשרים – מגלה כי פוליטיקאים מוושינגטון בדרכם לחצי הכדור הדרומי, מה שמאשרר את טענתו של הארי, ומארגנת מסוק ממנחת של גורד שחקים במירקל מייל שייקח ציוד ומזון אל נמל התעופה.
בדרך אל נמל התעופה, הארי נוטש את הרכב הנוסע ותופס טרמפ עם וילסון – גנב במנוסה – ולאחר היתקלות עם המשטרה שנגמרת בפיצוץ תחנת דלק, הם מגיעים אל ג'ולי. הארי מעיר את ג'ולי ויחד הם אל הולכים אל המנחת בגורד השחקים שם מכרים של לאנדה מארגנים ציוד ואספקה, אולם לא נמצא טייס מסוק. הארי מחפש טייס ברחבי העיר המתעוררת, ולבסוף מוצא אחד במכון כושר ליד. במקביל, השמועה אודות המלחמה הגרעינית נפוצה ברחבי העיר, וכאוס מתחיל להשתולל עם הנץ החמה.
לבסוף, הארי וג'ולי מצליחים לחזור אל מנחת המסוקים בגורד השחקים, אולם זה מאוחר מדי: מעט לאחר המראת המסוק, טיל גרעיני פוגע בסביבת לוס אנג'לס ופעימה אלקטרומגנטית גרעינית משביתה את מנועי המסוק שצולל ומתרסק אל בורות הזפת בלה בריאה, שם הארי וג'ולי הכירו ביום שלפני כן. המסוק מוצף ושוקע בבוץ הטובעני, והזוג מוצאים את מותם.
שחקנים

אנתוני אדוארדס – הארי וורשלו
מייר וינינגהם – ג'ולי פיטרס
ג'ון אגאר – איוון פיטרס
לו הנקוק – לוסי פיטרס
מיקלטי ויליאמסון – וילסון
דניס קרוסבי – לאנדה
קורט פולר – גרסטד
בריאן תומפסון – טייס מסוק
ביקורת

הסרט זכה לביקורות טובות ממבקרים שונים ביניהם רוג'ר איברט.
ראו גם

מלחמה גרעינית
המלחמה הקרה
המקומות האסורים שלנו

| --- | --- |

 בימוי:  לילא כילאני 
 הופק בידי:  אינה   סוקו צ'יקו
 עריכה:  לילא כילאני   טינה בז
 צילום:  אריק דווין   בנוט צ'אמילארד
 מדינה:  צרפת, מרוקו 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2008 
 משך הקרנה:  105 דק' 
 שפת הסרט:  ערבית 
 סוגה:  סרט תיעודי 
 אתר רשמי
 דף הסרט ב־IMDb
 
"המקומות האסורים שלנו" (בצרפתית: Nos lieux interdits) הוא סרט תיעודי משנת 2008. הסרט בוים על ידי לילא כילאני. כמו כן, הסרט הוא על סיפור המתרחש בשנות ה-70 על שלטונו של המלך המרוקאי חסן השני, המספר את סיפורי המשפחות בתקופת שלטונו.
הסרט זכה בפרס במסגרת פסטיבל הטלוויזיה והקולנוע הפאן-אפריקאי, בשנת 2009.
תקציר

בשנת 2004 מלך מרוקו השיק ועדת שוויון ופיוס לחקירת אלימות ממלכתית במהלך שנות העופרת. במשך שלוש שנים, הסרט עוקב אחר ארבע משפחות בחיפושיהן אחר האמת: פעיל חברתי, חייל, מורד צעיר ואזרח פשוט. כל אחד מהם מנסה למצוא תשובות כביכול.
בהמשך, לאחר ארבעים שנה, נחשף הסוד המדובר. בעקבות כך, ישנה כמיהה עזה לשנות את אשר קרה ולמצוא תשובות נוספות.
פרסים

2009: פפסקו
הערות שוליים

1 2 3  Nos lieux interdits, נבדק ב-2020-05-09
↑  Mandelbaum, Jacques (29 בספטמבר 2009). ""Nos lieux interdits" : enquête autour de disparus sous la dictature d'Hassan II". Le Monde (בצרפתית). נבדק ב-12 במרץ 2012. {{cite news}}:  (עזרה)
העי"ג

| --- | --- |

 מידע כללי
 מאת:  רואלד דאל
 איורים:  קוונטין בלייק 
 שפת המקור:  אנגלית
 סוגה:  ספר ילדים
 מקום התרחשות:  לונדון, אנגליה 
 הוצאה
 הוצאה:  במקור: ספרי פינגווין, בעברית: סדרת "מרגנית" של הוצאת זמורה-ביתן
 תאריך הוצאה:  1982
 מספר עמודים:  208 (באנגלית), 192 (בעברית)
 הוצאה בעברית
 תרגום:  אורי בלסם
 קישורים חיצוניים
 מסת"ב:  מסת"ב 0-224-02040-4
 הספרייה הלאומית:  003914945, 001026151, 003958077
 
העי"ג (ענק ידידותי גדול; באנגלית: The BFG) הוא ספר ילדים שנכתב על ידי רואלד דאל ואויר על ידי קוונטין בלייק. הספר יצא לאור לראשונה ב-1982. הספר תורגם לעברית על ידי אורי בלסם, ויצא לאור בישראל כחלק מסדרת "מרגנית" של הוצאת זמורה ביתן ב-1987.
עלילה

במרכז הסיפור ילדה יתומה בשם סופי, המתגוררת בבית יתומים באנגליה. לילה אחד סופי מתקשה להירדם, ומבעד לחלון היא רואה יצור ענק המסתובב ברחוב השומם, עוצר ליד כל בית, ונושף מתוך חצוצרה גדולה ליד כל חלון. כשמתקרב היצור לחלון הפתוח של בית היתומים - סופי מתחבאת מתחת לשמיכה, אך היצור שם לב אליה, כהרף עין נוטל אותה בתוך השמיכה ולוקח אותה איתו דרך החלון. מהירות צעדיו של הענק מתגברת בכל צעד וסופי מרגישה שהוא עף באוויר. כעבור זמן מהירותו מואטת עד לעצירתו המוחלטת.
סופי יוצאת מהשמיכה שבה הוחזקה ורואה לראשונה את היצור: ממרומי גובהו, כשל בניין רב קומות, הענק מציג עצמו בשם עי"ג, או ענק ידידותי גדול. השניים מבלים זמן רב ביחד וסופי מבינה שהענק יצור חביב. עיסוקו של הענק מסתבר כאחראי על לכידת חלומות ושמירה עליהם עד להפצתם. העי"ג הולך מדי יום ביומו לארץ החלומות, שם הוא תופס חלומות בעזרת רשת ענקית. את החלומות הטובים הוא מאחסן במדפים שבמערתו, עד לנשיפתם לילדים מרחבי העולם. את החלומות הרעים, לעומת זאת, הוא שומר כדי שלעולם ילדים לא יצטרכו לסבול אותם.
סופי מתוודעת גם לסיפוריו של העי"ג על הענקים הרשעים שנוהגים לאכול ילדים מרחבי העולם. העי"ג הוא יצור חריג בארץ הענקים, שכן גובהו הוא כמחצית מגובהם של שאר הענקים, והוא אינו אוכל ילדים כלל. במקום ילדים, תזונתו מורכבת מליפלופונים, מאכל מגעיל שהוא אוכל - בלית ברירה. כמו כן הוא שותה גזגזוז, משקה שכל הענקים שותים ובו הגזים לא עולים למעלה, כרגיל אצל בני האדם, אלא דווקא יורדים למטה.
אחרי צרות רבות עם הענקים הרשעים, העי"ג וסופי מחליטים לצאת נגדם ולנסות להציל את ילדי העולם. בעצתה של סופי העי"ג מכין חלום שמסביר את קיומם של הענקים, העי"ג עצמו וסופי. הם מגיעים לארמון של מלכת אנגליה והעי"ג גורם לה לחלום עליו. בלילה שלאחר החלום, המלכה קמה בבוקר ומוצאת על אדן חלון חדרה את סופי, כפי שחלמה שיקרה.
כך המלכה מתוודעת לקיומם של העי"ג והענקים הרשעים. לאחר דיון משותף עם העי"ג, סופי וראשי הצבא, מוסכם שהענקים ייתפסו על ידי חיילי הצבא וייכלאו בכלובים. לאחר הצלחת התוכנית, הענקים הרשעים נאלצים לאכול ליפלופונים במשך כל ימי חייהם. העי"ג, בעזרתה של סופי, לומד קרוא וכתוב, ונעשה סופר. הוא כותב את ספרו: העי"ג.
בספר מראה דאל כיצד דברים שנראים ברורים בתרבות מסוימת (התרבות האנושית), הם הפוכים לחלוטין בתרבות שונה (תרבות הענקים), כמו היחס לגיהוקים, וכן לאכילת אדם, כשההימנעות ממנה מושווה לצמחונות.
הדמויות הפועלות בספר

בפתיחת הספר, דאל מציג את הדמויות הפועלות בספר, ומחלק אותן לבני אדם ולענקים.
הדמויות הפועלות בספר > בני אדם

סופי
מלכת אנגליה
מרי, משרתת המלכה
מר טיבס, רב המשרתים בארמון
מפקד צבא היבשה
מפקד חיל האוויר
מלבד הדמויות הללו קיימות עוד כמה דמויות אנושיות משניות. למשל, על מנת לאמת את סיפורם של העי"ג ושל סופי בדבר הענקים, מלכת אנגליה משוחחת עם מלך סעודיה ועם סולטאן העיר בצרה שבעיראק. כמו כן, בהמשך הסיפור מוזכרים פעמים רבות ילדים מארצות שונות ברחבי העולם, אותם אוהבים או לא אוהבים הענקים ללעוס. כך למשל, בקבודם אומר לעי"ג שהוא רוצה לבלוע ילדים מציילון כי "אין כמו לשבת בצל ולבלוס ציילוני מבוצל".
הדמויות הפועלות בספר > ענקים

העי"ג
קצוצבשר
בולעצם
כרסמיש
רטשן
גסמעי
רסקטין
בקבודם
שולית הקצב
שלוקתינוק
לרוב הענקים אין תפקיד משמעותי בספר כפרטים, מלבד היותם חלק מקבוצה שהולכת מדי לילה לאכול ילדים ברחבי העולם. חורגים מכלל זה הם בקבודם (שבשלב מסוים נכנס למערתו של העי"ג וכמעט ובולע את סופי) וכן קצוצבשר, שהעי"ג נושף לפיו סיוט שתפס כדי ליצור המולה בין הענקים.
הקושי בתרגום הספר

בספרו, רואלד דאל משתמש רבות בלשון נופל על לשון ובמשחקי מילים, ומשום כך הספר אינו פשוט לתרגום מאנגלית. בתרגום הספר, קיימות מספר בעיות:
ראשית, שמות הענקים גזורים מהלחם בסיסים הקשור לאכילת ילדים. כך למשל, הענק שבמקור האנגלי נקרא "Bonecruncher" הפך ל"בולעצם". יש עוד מילים מומצאות בסגנון דומה בספר, כמו המאכל שהעי"ג אוכל בלית ברירה: הליפלופון, תרגום מאנגלית של Snozzcumber.
כמו כן הענקים מרבים לדבר על סוגי הילדים בעולם, ותכונות הילדים נגזרות משם מקום מוצאם, מה שמהווה אתגר לא פשוט לתרגום. למשל, במקור האנגלי, ילדי יוון (Greece) הם שומניים (Greasy), ולפיכך הענקים אף פעם לא אוכלים אותם. המתרגם בחר במקרה זה לתרגם את ילדי יוון השומניים לילדי קשמיר, שהם קשים ומרים, כדי לשמר את העיקרון לפיו הענקים בוחלים בילדים אלו.
בעיה נוספת מבחינת התרגום היא שכל הענקים, ובהם העי"ג, לא מדברים באופן נכון. השגיאות, הן בהגייה של המילים והן בכתיבתן, מהוות חלק אינטגרלי בספר, ולכן המתרגם נאלץ לתרגם גם אותן. דוגמה שכזו ששגורה לאורך כל הספר, היא שגיאתו של עי"ג שקורא לבני האדם (Human beings), קטניות אדם (Human beans).
אזכורים בספרים אחרים

בספר דני אלוף העולם, שנכתב על ידי רואלד דאל עוד לפני יציאתו של העי"ג, מוזכר הספר בתור סיפור לילה שאבא של דני קורא לבנו. העי"ג מהווה בעצם ספר המרחיב את אותו סיפור שנקרא לפני השינה לדני.
ראו גם

העי"ג (סרט)
אוליביה דאל
| יצירותיו של רואלד דאל |
| --- | --- | --- |
| ספרי ילדים | ג'יימס והאפרסק הענק (1961) • צ'ארלי והשוקולדה (1962) • אצבע הקסם (1966) • מר שועל המהולל (1970) • צ'ארלי ומעופפלית הזכוכית (1972) • דני אלוף העולם (1975) • התנין הענקי (1978) • העי"ג (1982) • המכשפות (1983) • הג'ירף השקנאי וגם אני (1985) • מטילדה (1988) • בצ בצ רקי (1989) |  |
| ספרי מבוגרים | דודי אוסוולד (1979) • סיפורי הפתעה (1979) • עור וסיפורים נוספים (1980) |  |
| שירים לילדים | שירים עליזים וחרוזים פוחזים (1989) |  |
| סרטים ע"פ ספריו | וילי וונקה ומפעל השוקולד (1971) • העי"ג (1989) • המכשפות (1990) • ג'יימס והאפרסק הענק (1996) • מטילדה (1996) • צ'ארלי בממלכת השוקולד (2005) • מר שועל המהולל (2009) • העי"ג (2016) • טום וג'רי: וילי וונקה ומפעל השוקולד (2017) • המכשפות (2020) • מטילדה (2022) • וונקה (2023) • הסיפור המופלא של הנרי שוגר (2023) • הברבור (2023) • לוכד העברושים (2023) • רעל (2023) |  |
| מחזות זמר ע"פ ספריו | מטילדה (2010) • צ'ארלי ומפעל השוקולד (2013) |  |
| תסריטים לסרטים | אתה חי רק פעמיים (1967) • צ'יטי צ'יטי בנג בנג (1968) • וילי וונקה ומפעל השוקולד (1971) |  |
הפקידו

| --- | --- |
 
 טורניר הפקידו בקוריאה
 ארץ מקור:  קוריאה קוריאה
 מייסד:  צ'וֹי יוֹנג סוּל
 סגנון:  גראפלינג
 התפתחה מ:  אייקידו וג'ו ג'יטסו
 ספורט אולימפי:  לא
הפקידו (בקוריאנית: 합기도, באנגלית: Hapkido) היא אמנות לחימה קוריאנית שהתפתחה מתוך אמנויות הלחימה היפניות אייקידו וג'ו ג'יטסו.
היסטוריה

מקור הפקידו הוא בקבוצת קוריאנים לאומנים בתקופה שלאחר הכיבוש היפני של קוריאה (תקופה זו נקראת גם התקופה הפוסט-קולוניאלית של קוריאה). אמנות זו הומצאה על ידי צ'וֹי יוֹנג סוּל ותלמידיו, סוּה בוֹק סוּב, התלמיד הראשון, צ'י הוֹן טסוּי (נכתב גם ג'י האן ג'אה) הנחשב לדמות שקידמה ופרסמה את האמנות יותר מכל, קים מוּ הוֹנג שחידש והוסיף מגוון טכניקות לאמנות, ומיוּנג ג'אה נאם שיצר חיבור חזק יותר לאמנות האייקידו היפנית. צוי יונג סול טען שביסס את אמנות לחימה זו על זרם של ג'ו ג'יטסו הנקרא "דאיטוֹ-ריוּ אייקי-ג'וּג'יטסוּ" (כיום נקראת אייקידו) שלמד מטאקֶדָה סוֹסאקוּ, מייסד שיטת ה"דאיטו ריו", במנזר בודהיסטי ביפן, אם כי טענות אלו מעולם לא הוכחו.
בשנת 1951 הקימו צ'וֹי יוֹנג סוּל וסוּה בוֹק סוּב (ראו למעלה) את בית הספר הראשון ללימוד הפקידו, אשר אז נקרא "יוּ קוואן סוּל האפקי דוֹג'אנג". בשנת 1958 פתח צ'וי לבדו בית ספר חדש בשם המקוצר הפקידו.
עקרונות השיטה

על סולם ה"קשה-רך" (Hard and soft techniques) הפקידו נמצאת במרכז. היא משלבת טכניקות "קשות" כגון בעיטות הדומות לטאקוונדו וטכניקות "רכות" המנצלות את מומנטום היריב כגון הפלות ובריחים הדומים לאייקידו וג'ו ג'יטסו. הפקידו היא אמנות לחימה אקלקטית, מכאן שכל בית ספר ומורה מדגישים ומלמדים טכניקות שונות אך ישנן מספר שיטות הנמצאות בכל בית ספר ושיטה וכל הטכניקות מצייתות לשלושה חוקים:
עקרון חוסר ההתנגדות (תעתיק:"וואָ", "HWA", בקוריאנית: "화" או "和")
עקרון המעגל (תעתיק: "ווֹן", "WON", בקוריאנית: "원" או "圓")
עקרון המים וההרמוניה (תעתיק: "יוּ", "YU", בקוריאנית: "유" או "柳")
ווא, או עקרון חוסר ההתנגדות, הוא העיקרון הראשון של הפקידו ופירושו הוא שאין להתנגד למתקפה ישירות. לדוגמה, אם אדם ידחוף אמן הפקידו האמן, במקום להתנגד ולדחוף חזרה יזוז מכיוון הדחיפה וינצל את התנע של האויב מהדחיפה על מנת להטיל אותו.
וון, עקרון המעגל, הוא העיקרון השני של הפקידו. עיקרו הוא שבהפקידו משתמשים בתנועה מעגלית כדרך של צבירת תנע בשביל לבצע טכניקה בצורה טבעית וזורמת. כשהעיקרון הראשון והשני משולבים יחד, האמן יכול להוסיף את תנע האויב לתנע שלו עצמו בעזרת תנועה סיבובית.
יו, עקרון המים וההרמוניה, משמעותו שאמן ההפקידו אינו צריך להסתמך על כוחו. עליו "לזרום" עם כוח האויב. כוונתו שאמן ההפקידו צריך להסיט את מתקפות האויב באופן דומה לאופן בו המים הפוגשים בסלע מקיפים אותו, ולא מנסים לעבור דרכו.
הכרה בינלאומית

השם הפקידו נהפך לנפוץ באמצע שנות השישים וממשלת קוריאה[דרושה הבהרה] הכירה בו רשמית.
שיטה זו נפוצה מאוד בקליפורניה, בארצות הברית.
המבחנים האמריקאים באתלטיקה לאולימפיאדת ריו דה ז'ניירו 2016

המבחנים האמריקאים באתלטיקה לאולימפיאדת ריו דה ז'ניירו (2016) נערכו באצטדיון היוורד, יוג'ין, אורגון בארצות הברית מה-1 ביולי ועד ל-10 ביולי 2016 והתמקדו ב-40 ענפים. המבחנים מהווים באותה שנה את אליפות ארצות הברית באתלטיקה.
על מנת להשתתף באולימפיאדה על הספורטאיות והספורטאים נדרש לסיים בין שלושת המקומות הראשונים בתחרות ולקבוע את הקריטריון האולימפי.(אנ')
בסופו של דבר, האתלטיות והאתלטים האמריקאיים שיצגו את ארצות הברית במשחקים האולימפיים בריו דה ז'ניירו זכו ב-32 מדליות בסך הכל, מהן 13 זהב, 10 כסף ו-9 ארד, יותר מכל מדינה אחרת.
תוצאות האתלטיות

מתחת לכל אתלטית מצוין המיקום במשחקים האולימפיים עצמם והתוצאה אותה היא השיגה.